

Αγαπητοί γονείς και κηδεμόνες,

Σας ενημερώνουμε ότι από 13/9/2022 και κάθε **Τετάρτη 8.30-14.00**, το σχολείο μας θα υποστηρίζεται από **Κοινωνική Λειτουργό** και **Ψυχολόγο**, στο πλαίσιο λειτουργίας **Επιτροπής Διεπιστημονικής Υποστήριξης (Ε.Δ.Υ.)**, η οποία αποτελεί πρωτοβάθμιο όργανο του Υπουργείου Παιδείας για την εκπαιδευτική και διεπιστημονική υποστήριξη των αναγκών των μαθητών σε κάθε σχολική μονάδα Γενικής Εκπαίδευσης.

Η Ε.Δ.Υ. αποτελείται από
τη **Διευθύντρια** του σχολείου, κα Δέτσικα Νατάσσα, με αναπληρώτρια την Υποδιευθύντρια κ. Αγόρη Σταυρούλα,

 τον **Κοινωνικό Λειτουργό,** κο Αδαμόπουλο Γιώργο και σύντομα θα τοποθετηθεί και ψυχολόγος.

**Σκοπός** της Ε.Δ.Υ. είναι η διερεύνηση και ο εντοπισμός των εκπαιδευτικών αναγκών, ψυχοκοινωνικών και άλλων φραγμών στην ισότιμη πρόσβαση των μαθητών στη μάθηση και η υλοποίηση εξατομικευμένων ή ομαδικών δράσεων ενίσχυσης των γνωστικών και ψυχοκοινωνικών δεξιοτήτων των μαθητών, καθώς και συμβουλευτικής στήριξης των γονέων.

Για οποιοδήποτε ζήτημα ενημερωθεί η Ε.Δ.Υ. ισχύει το **ΑΠΟΡΡΗΤΟ** που διασφαλίζεται από τις διατάξεις των **προσωπικών δεδομένων**.  Προκειμένου η Ε.Δ.Υ. να προσφέρει εξατομικευμένες υπηρεσίες σε κάποιον μαθητή απαιτείται η **σύμφωνη γνώμη των γονέων** του. Τέλος, οι ίδιοι οι γονείς, ατομικά ή μέσω του Συλλόγου Γονέων και Κηδεμόνων, μπορούν να απευθύνουν αιτήματα συνεργασίας προς την Ε.Δ.Υ., προκειμένου να λάβουν υπηρεσίες όπως Συμβουλευτική Γονέων.